2003R0312 — DA — 01.01.2005 — 001.002

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

RÅDETS FORORDNING (EF) Nr. 312/2003

af 18. februar 2003

om Fællesskabets gennemførelse af toldbestemmelserne i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) Aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side ( 1 ), i det følgende benævnt »aftalen«, indeholder bestemmelser om toldpræferencerne for produkter med oprindelse i Chile i henhold til bilag III til aftalen. (2) I afgørelse 2002/979/EF ( 2 ) om undertegnelse og midlertidig anvendelse af visse bestemmelser i aftalen er det bestemt, at de i aftalen fastsatte toldpræferencer finder anvendelse på et midlertidigt grundlag, indtil aftalen er trådt i kraft. (3) Ved beregningen af toldnedsættelserne anvendes de basistoldsatser, der er anført i bilag I til aftalen. (4) Med undtagelse af de tilfælde, der er nævnt i artikel 71, stk. 2 og 3, i aftalen, bør der anvendes de samme beregningsmetoder på værditoldsatser og specifik told. (5) Ifølge aftalen kan visse produkter med oprindelse i Chile indføres til Fællesskabet til nedsat sats eller nulsats inden for rammerne af toldkontingenter. Det er nødvendigt at specificere, hvilke produkter der er berettiget til disse toldforanstaltninger, disses mængder og toldsatser og metoderne til beregning af nedsættelserne. (6) Toldkontingenterne bør som hovedregel forvaltes efter »først til mølle«-princippet i overensstemmelse med artikel 308a, 308b og 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 3 ). For visse produkters vedkommende bør toldkontingentet forvaltes under et system, der baseres på import- og eksportlicenser og gennemføres af Kommissionen. (7) De KN-koder, der nævnes i denne forordning, er dem, der fremgår af den kombinerede nomenklatur for 2003 i henhold til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif ( 4 ). Ændringer af den kombinerede nomenklatur og Taric-koderne, der er vedtaget efter 2002, bør ikke medføre substansændringer af aftaler eller andre retsakter, der indgås mellem Fællesskabet og Chile. Ændringer og tekniske tilpasninger af bilaget til forordningerne, der er blevet nødvendige som følge af ændringer af den kombinerede nomenklatur, bør derfor kunne vedtages af Kommissionen bistået af Toldkodeksudvalget i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 5 ). Samme procedure bør desuden følges ved vedtagelse af ændringer og tekniske tilpasninger af bilaget til forordningerne, der er blevet nødvendige som følge af ændringer af aftalen, afgørelser truffet i henhold dertil eller andre aftaler mellem parterne. (8) Af hensyn til bekæmpelse af svig er det nødvendigt at fastsætte, at præferenceindførsel til Fællesskabet kan underkastes tilsyn — ud fra følgende betragtninger: UDSTEDT FØLGENDE FORORDNING:







Artikel 1

1. Med henblik på gennemførelsen af de toldpræferencer, der er fastsat i aftalen:

a) forstås ved »MFN-told« de toldsatser, der er fastsat i anden del i bilag I til forordning (EØF) nr. 2658/87. Ved »MFN-told« forstås imidlertid ikke en toldsats, der er fastsat inden for rammerne af et toldkontingent i henhold til traktatens artikel 26 eller i henhold til bilag 7 til forordning (EØF) nr. 2658/87

b) nedrundes den endelige præferencetoldsats til første decimal, jf. dog stk. 2.

2. Fører beregningen af præferencetoldsatsen til et af følgende resultater, betragtes præferencesatsen som fuld fritagelse:

a) 1 % eller derunder i forbindelse med værditold eller

b) 2 EUR eller derunder pr. beløb i EUR i forbindelse med specifik told.

3. Hvis tolden omfatter en værditold sammen med en minimums- og en maksimumstoldsats, gælder præferencenedsættelsen også den pågældende minimums- og maksimumstoldsats. For produkter, der i bilag I til aftalen er anført under kategorierne »EP« og »SP«, gælder præferencenedsættelsen kun værditolden i overensstemmelse med bilag I til aftalen. Hvis tolden omfatter flere specifikke toldsatser, gælder præferencenedsættelsen alle disse toldsatser i overensstemmelse med bilag I til aftalen.

Artikel 2

1. Kommission åbner årlige toldkontingenter for de i bilaget omhandlede produkter med oprindelse i Chile. Toldsatserne for disse produkter nedsættes til de niveauer, der er angivet i bilaget, inden for rammerne af de toldkontingenter, der er anført i dette bilag.

2. De toldnedsættelser, der er omhandlet i bilaget, udtrykkes i procent af den told, der rent faktisk anvendes på varer med oprindelse i Chile, som indføres uden for de i bilaget fastsatte toldkontingenter, når varerne angives til overgang til fri omsætning.

3. De toldkontingenter, der er omhandlet i bilaget, åbnes hvert år for en periode på 12 måneder fra den 1. januar. I 2003 nedsættes disse kontingenter med undtagelse af det i artikel 4, stk. 2, omhandlede kontingent imidlertid med et antal tolvtedele svarende til det antal kalendermåneder, der forløber, før denne forordning træder i kraft.

4. Et toldkontingent, som er omfattet af en i bilag I til aftalen fastsat toldafviklingskategori, ophører, når præferencetolden er fuldstændig afviklet i henhold til tidsplanen derfor.

Artikel 3

1. De årlige toldkontingenter med løbenummer 09.1921, 09.1922, 09.1923 og 09.4181 i bilaget forhøjes fra den 1. januar 2004 hvert år med 10 procent af den oprindelige mængde.

2. De årlige toldkontingenter med løbenummer 09.1924, 09.1925, 09.1926, 09.1927, 09.1928, 09.1929 og 09.1930 i bilaget forhøjes fra den 1. januar 2004 hvert år med 5 procent af den oprindelige mængde.

▼M2

3. Det årlige toldkontingent med løbenummer 09.1941 i bilaget forhøjes fra den 1. januar 2005 hvert år med fem procent af den oprindelige mængde.

▼B

Artikel 4

1. De i bilaget omhandlede toldkontingenter med undtagelse af toldkontingentet med løbenummer 09.4181 forvaltes i overensstemmelse med artikel 308a, 308b og 308c i forordning (EØF) nr. 2454/93.

2. Kommissionen fastsætter forvaltningsregler for toldkontingentet med løbenummer 09.4181.

Artikel 5

De ændringer og tekniske tilpasninger af bilaget til denne forordning, der er nødvendige som følge af ændringer af den kombinerede nomenklatur og Taric-koderne eller ændringer af aftalen eller som følge af afgørelser truffet af de fælles organer, der er oprettet i henhold til aftalen, eller andre aftaler, protokoller eller brevvekslinger mellem Fællesskabet og Chile, vedtages af Kommissionen efter proceduren i artikel 6, stk. 2.

Artikel 6

1. Kommissionen bistås af Toldkodeksudvalget, i det følgende benævnt »udvalget«.

2. Når der henvises til dette stykke, anvendes artikel 4 og 7 i afgørelse 1999/468/EF.

Perioden i artikel 4, stk. 3, i afgørelse 1999/468/EF fastsættes til tre måneder.

3. Udvalget fastsætter selv sin forretningsorden.

Artikel 7

1. Produkter, der overgår til fri omsætning til de præferencetoldsatser, der er fastsat i aftalen, kan undergives et tilsyn. Kommissionen beslutter i samråd med medlemsstaterne, for hvilke produkter dette tilsyn skal gælde.

2. Artikel 308d i forordning (EØF) nr. 2454/93 finder anvendelse.

3. Medlemsstaterne og Kommissionen arbejder tæt sammen for at sikre, at det i stk. 1 nævnte tilsyn iagttages.

Artikel 8

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra datoen for den foreløbige anvendelse af visse foranstaltninger indeholdt i aftalen.

Denne forordning er bindende i alle enkeltheder og gælder umiddelbart i hver medlemsstat.









BILAG

Vedrørende de i artikel 2 omhandlede produkter

Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag fastlægges på grundlag af KN-kodernes dækning på tidspunktet for vedtagelsen af denne forordning. Hvor der er angivet ex KN-koder, fastlægges præferenceordningen ved samlet anvendelse af KN-koden og den tilsvarende varebeskrivelse.







Løbenummer KN-kode Varebeskrivelse Årlig toldkontingentmængde (nettovægt) Kontingenttold (% nedsættelse) 09.4181 0201 20 0201 30 00 0202 20 0202 30 Kød af hornkvæg, fersk, kølet eller frosset 1 000 tons 100 09.1921 0203 11 10 0203 12 11 0203 12 19 0203 19 11 0203 19 13 0203 19 15 0203 19 55 0203 19 59 0203 21 10 0203 22 11 0203 22 19 0203 29 11 0203 29 13 0203 29 15 0203 29 55 0203 29 59 1601 00 1602 41 1602 42 1602 49 Svinekød, fersk, kølet eller frosset; pølser og lignende produkter af kød, slagteaffald eller blod; tilberedte næringsmidler på basis heraf; andre varer af kød, slagteaffald eller blod, tilberedte eller konserverede; (af tamsvin) 3 500 tons (1) 100 09.1922 0204 Kød af får og geder, fersk, kølet eller frosset 2 000 tons (1) 100 09.1923 0207 11 0207 12 0207 13 0207 14 0207 24 0207 25 0207 26 0207 27 0207 32 11 0207 32 15 0207 32 19 0207 33 11 0207 33 19 0207 35 15 0207 35 21 0207 35 53 0207 35 63 0207 35 71 0207 36 15 0207 36 21 0207 36 53 0207 36 63 0207 36 71 1602 31 1602 32 Kød og spiseligt slagteaffald, fersk, kølet eller frosset, af fjerkræ; andre varer af kød, tilberedte eller konserverede (af kalkuner og af høns af arten Gallus domesticus) 7 250 tons (1) 100 09.1924 0406 Ost og ostemasse 1 500 tons (2) 100 09.1925 0703 20 00 Hvidløg ►M2 581,50 (6) ◄ 100 09.1926 1104 Korn, bearbejdet på anden måde, undtagen ris henhørende under pos. 1006; kim af korn, hele, valset, i flager eller formalet 1 000 tons (2) 100 09.1927 2203 10 20 2003 10 30 Svampe af slægten Agaricus, tilberedt eller konserveret 500 tons (2) 100 09.1928 2008 60 19 Kirsebær 1 000 tons (2) 100 09.1929 ex080610 10 Druer til spisebrug, fra 1. januar til 14. juli ►M2 42 275 tons (7) ◄ 100 09.1930 ex080610 10 Druer til spisebrug, fra 1. november til 31. december 3 000 tons (2) 100 09.1931 1704 10 1704 90 Sukkervarer uden indhold af kakao (herunder hvid chokolade) 400 tons 100 09.1932 1806 20 1806 31 00 1806 32 1806 90 Chokolade og andre tilberedte næringsmidler med indhold af kakao 400 tons 100 09.1933 1905 31 1905 32 1905 90 40 1905 90 45 Søde kiks, biskuits og småkager; vafler 500 tons 100 09.1934 0302 69 66 0302 69 67 0302 69 68 0302 69 69 Kulmule (Merluccius-arter) og skælbrosme (Urophycis-arter), fersk eller kølet 5 000 tons 10 (3) 09.1935 0305 30 30 0305 41 00 Filet, tørret, saltet eller i saltlage; fisk, røget 40 tons 103 (3) 09.1936 1604 14 11 1604 14 18 1604 19 39 1604 20 70 Fisk, tilberedt eller konserveret 150 tons En tredjedel af MFN-tolden ▼M1 ►C1 09.1940 (4) ◄ 0303 29 00 0303 78 12 0303 78 19 Fisk, frosset 725 tons 100 0304 20 53 0304 20 56 0304 20 58 0304 20 91 0304 20 94 03049005 Filet og andet fiskekød, frosset ►C1 09.1941 ◄ 0810 50 00 Kiwifrugter ►M2 1 050 tons (8) ◄ 100 ►C1 09.1942 (5) ◄ 1604 15 19 Makrel, tilberedt eller konserveret 90 tons 100 (1) Det årlige toldkontingent forhøjes hvert år med 10 procent af den oprindelige mængde. (2) Det årlige toldkontingent forhøjes hvert år med 5 procent af den oprindelige mængde. (3) Denne nedsættelse forhøjes i ni lige store etaper hvert år begyndende den 1. januar 2004. (4) Dette toldkontingent gælder for 2004 og hvert efterfølgende kalenderår fra og med 1.1.2005 indtil dets udløb den 31.12.2012. (5) Dette toldkontingent gælder for 2004 og hvert efterfølgende kalenderår fra og med 1.1.2005 indtil dets udløb den 31.12.2006. (6) Denne årlige toldkontingentmængde finder anvendelse fra 1. januar 2005. Den forhøjes hvert år, første gang i 2006 for det år, med 26,50 tons (fem procent af den oprindelige mængde på 530 tons). (7) Denne årlige toldkontingentmængde finder anvendelse fra 1. januar 2005. Den forhøjes hvert år, første gang i 2006 for det år, med 1 925 tons (fem procent af den oprindelige mængde på 38 500 tons). (8) Denne årlige toldkontingentmængde finder anvendelse fra 1. januar 2005. Den forhøjes gradvist hvert år, første gang i 2006 for det år, med 50 tons (fem procent af den oprindelige mængde på 1 000 tons).